hu hu hu hu hu hu hu hu hu hu hu hu hu hu hu hu fr hu hu hu hu es hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu ca hu hu hu hu hu hu hu hu hu hu hu hu hu hu hu hu hu hu en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Bartók László (színművész) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 6.
Ugrás a navigációhoz Ugrás a kereséshez
Ez a szócikk Bartók László (egyértelműsítő lap) szól. Hasonló címmel lásd még: Bartók László (egyértelműsítő lap).
Nem tévesztendő össze a következővel: Bartók László (evezős).
1955. január 30. (67 éves)
Bartók László (Várpalota, 1955. január 30. –) Radnóti-díjas magyar előadóművész, színész, televíziós szerkesztő, műsorvezető, művészi-beszéd oktató.
6 Filmes, televíziós szerepei
Várpalotán született, 1955. január 30-án. 1983-ban a Budapesti Műszaki Egyetem Gépészmérnöki karán géptervező, szerkesztő szakon diplomázott. Később előadóművészi, színészi és televíziós szerkesztő-műsorvezetői képesítést szerzett. A Szombathelyi Versmondó Stúdiónak alapítója és 12 évig vezetője volt.
A Versmondó Stúdióról és tanítványairól mesélte:
„…azokra vagyok a legbüszkébb, akik nem lettek színészek, de versszerető szülőként továbbadják gyerekeiknek ezt a szemléletet. Persze sokan vannak közülük a pályán volt stúdiósok vagy Kárpát-medencei versmondótáborosok, hiszen több mint száz versmondótáborban okítottam a versmondás művészetét…Tibi,(Fekete Ernő) a Katona József Színház vezető színésze, nagyon büszke vagyok rá, Skovrán Tünde már Hollywoodban színészkedik, Al Pacino iskoláját végezte el nemrég, de említhetném Gosztola Adélt, a vajdasági Elor Eminát, de még Pintér Tibort is, akinek kisgyerekkorában én meséltem a lovaglás szépségéről. Mára övé az egyetlen Lovas Színház az országban…[1]”
Színészként a Szombathelyi Ifjúsági Színház tagja és Szombathelyi Színházalapító Társaság alelnöke volt.
„Abban az időszakban érezni lehetett, hogy itt mindenki színházat akar. Erről beszéltek az emberek a piacon, hentesnél, zöldségesnél. Ez pontosan annak köszönhető, hogy a tudomány és művészet minden területéről voltak tagjaink… többek között Markó Iván, Schwajda György, Gál Ferusz József is csatlakozott hozzánk… De rajtuk kívül is, sok iskolában működött színjátszó csoport, szívügye volt a tanároknak… a színház léte mindennapos téma volt…Kiss József és én is éveket szántunk rá az életünkből, hogy Szombathelynek igazi színháza legyen. A társaság elnöke pedig Dr. Cholnoky Péter professzor volt. Ami most a Weöres Színház, az nem az, amire mi gondoltunk… nem tekintem lezártnak a színház kérdését Szombathelyen.[2]”
A vajdasági Szép Szó versmondó műhely alapítója, a Magyar Versmondók Egyesületének alelnöke. Színészként 1997-ben játszott a Marosvásárhelyi Nemzeti Színházban, 1998-ban a Szabadkai Népszínházban, illetve a Békéscsabai Jókai Színházban is. 1987-től a Szombathelyi Városi Televíziónak és 1992-től a Duna Televíziónak is alapító munkatársa volt. Bemondóként, majd szerkesztő-műsorvezetőként dolgozott a Duna Televíziónál. Itt, például a Kalliopé dalnokai című sorozatot szerkesztette és vezette. Szakmai lapokban is gyakran publikál, Nemzetközi Törzsasztal címen riportsorozatot is készített. Vendégfellépőként járt Szlovéniában, Erdélyben, a Vajdaságban, Felvidéken és Németországban is.
„Döbörhegyen…polgármester voltam négy évig - ezalatt megújult a falu temploma.”
Szabadúszó színész, szinkronizál és rendezéssel is foglalkozik, valamint művészi-beszédet is tanít. Élete fontos része a sport, korábban vívott, öttusázott, teniszezett, triatlonozott, még kaszkadőrként is dolgozott.
Felesége: Kalocsai Andrea előadóművész, színésznő, műsorvezető. Kislányuk: Borbála. Első házasságából született fia: Bartók Zoltán televíziós szerkesztő-riporter, a Zenebutik csatorna producere.
Charles Dickens – Ditzendy Attila: Az árva Twist Olivér... Tigris Brown
John Steinbeck: Egerek és emberek... Slim
John Fowles: A lepkegyűjtő... Ferdinánd
Szigligeti Ede: Liliomfi... Liliomfi
Csiky Gergely: A nagymama... János
Sík Sándor: István király... Orseolo Péter
Molnár Ferenc: Olympia... Kovács huszárkapitány
Ady Endre, Karinthy Frigyes és Radnóti Miklós műveiből
Eső cseppek (Fészek Művészklub, 1998)
Weöres Sándor: Psyché (2006)
John Steinbeck: Egerek és emberek (színházi előadás tv-felvétele)
Szabadság, szerelem (2006)... Riporter
Hacktion (sorozat, 2013) ... Dr. Gyáni
Captain Alatriste (spanyol kaladtévésorozat, 2015)
Ízig-vérig (sorozat, 2019) ... Ferenc
Jóban Rosszban (sorozat, 2019; 2020) ... Dr. Majoros Kálmán
Doktor Balaton (sorozat, 2022) ... Kovács Tamás
↑ Prémium 2017/02 (IV. évfolyam) A Bartók–Kalocsai házaspár úgy véli, sokat köszönhet Szombathelynek
↑ Akinek már húsz éve a színház volt az álma – interjú a Szombathelyről induló Bartók Lászlóval
Adatai a Petőfi Irodalmi Múzeum katalógusában
Új Kortárs Magyar Színész Lexikon, Magazin Holding Kft. 1999. ISBN 0269001947909
Bartók László a PORT.hu-n (magyarul)
Bartók László az Internetes Szinkronadatbázisban (magyarul)
Bartók László az Internet Movie Database-ben (angolul)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Bartók_László_(színművész)&oldid=25157394”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 6., 15:59
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.